《平番城楼秋望》
清代·牛运震

徙倚穷秋眺，高楼接大荒。雪明关岭白，风黯塞云黄。

斥堠连哀草，村墟带夕阳。乡心逐归雁，历落不成行。

作者简介：（1706—1758）山东滋阳人，字阶平，号空山，又号真谷。雍正十一年进士，乾隆间任甘肃秦安、平番知县，有善政，民制“万民衣”以赠。遭劾免官。归后闭门治经，尤长于金石考据。尝主晋阳、河东两书院，世称空山先生。有《空山堂易解》、《春秋传》、《金石图》、《史论》、《空山堂文集》等。